रियललाई हराउँदै चेल्सी च्याम्पियन्स लिगको फाइनलमा
टिमो वार्नर र मेसन माउन्टको गोलमा चेल्सीले बुधबार रियल म्याड्रिडलाई २–० ले हराएर युरोपेली च्याम्पियन्स लिगको फाइनल यात्रा तय गरेको छ । उपाधिको भिडन्तमा चेल्सीले म्यानचेस्टर सिटीको सामना गर्नेछ ।
लन्डन — टिमो वार्नर र मेसन माउन्टको गोलमा चेल्सीले बुधबार रियल म्याड्रिडलाई २–० ले हराएर युरोपेली च्याम्पियन्स लिगको फाइनल यात्रा तय गरेको छ । उपाधिको भिडन्तमा चेल्सीले म्यानचेस्टर सिटीको सामना गर्नेछ ।स्टायनफोर्ड ब्रिजमा भएको सेमिफाइनल दोस्रो लेगमा चेल्सीले प्राप्त गरेको यो जितपछि इंग्लिस प्रिमियर लिग टिम समग्रमा ३–१ को अग्रता लिन पनि सफल रह्यो ।तस्बिर : रोयटर्सचेल्सीले यसअघि पहिलो लेगमा कीर्तिमान १३ पल्टको विजेता रियललाई १–१ को बराबरीमा रोकेको थियो । जर्मन खेलाडी वार्नरले २८ औं मिनेटमा गोलको खाता खोले । मेसनले ८६ औं मिनेटमा दोस्रो गोल थपे । 